gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es de gl gl gl gl gl gl fr en sv fr de de gl gl gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - EUA planeou o derrocamento de Allende dende o mesmo intre en que foi electo
Venres, sexta feira, 07 de outubro de 2022
35º aniversario do golpe de Estado en Chile
O Arquivo Nacional de Seguridade estadounidense desclasifica novos documentos que confirman a xa probada intervención da Administración Nixon.
Redacción - 14:00 11/09/2008
Tags: Chile CIA EUA golpe de Estado Henry Kissinger Richard Nixon Salvador Allende
Estados Unidos intentou derrocar o presidente Salvador Allende dende a primeira semana en que foi electo, en setembro de 1970, segundo documentos difundidos esta cuarta feira polo Arquivo Nacional de Seguridade do país norteamericano e que recollen conversas entre altos cargos do goberno de Richard Nixon. O anuncio realizouse esta cuarta feira, véspera do 35º aniversario do golpe de Estado en Chile.
Nunha destas comunicacións, rexistrada o 12 de setembro de 1970, oito días despois de que Allende gañase as presidenciais, o daquelas asesor de seguridade, Henry Kissinger, afirma que "non podemos permitir que Chile marche polo sumidoiro". Ao outro lado do teléfono estaba o director da CIA, Jesse Helms, que coincidiu co seu interlocutor.
O Arquivo Nacional de Seguridade, un instituto independente de estudos, tamén desclasificou transcricións de conversas de Kissinger con Nixon e co seu secretario de Estado, William Rogers. De acordo a eses documentos, Kissinger informoulle a Nixon de que Rogers recomendara "decidir con sangue frío que é o que compre facer e entón facelo". No entanto, alertou da necesidade de actuar con cautela para que a imaxe de Estados Unidos non se vise prexudicada.
A información feita pública confirma unha vez máis que o goberno de EUA liderou o proceso de desestabilización do goberno de Allende, derrocado polo xeneral Augusto Pinochet hai 35 anos. Outros documentos desclasificados con anterioridade xa probaran que EUA, por exemplo, financiara o paro de camioneiros, en outubro de 1972, dando inicio ás accións para derrocar a Allende.
Información e documentación orixinal, na web do Arquivo Nacional de Seguridade de EUA (en inglés)
"O Chile actual perdeu toda a dignidade e os principios de Allende"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Transcrición de parte dunha conversa entre Kissinger e Rogers, o 14 de setembro de 1970 (clique para ampliar)
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto